Toimetulekutoetus on riigi abi puudusekannatajatele, mida maksab kohalik omavalitsus. Puuduse  leevendamiseks kasutavad kohalikud omavalitsused vastavalt olukorrale nii sotsiaalteenuseid kui ka muud sotsiaalabi. Toimetulekutoetust makstakse siis, kui kõik muud vaesuse ja puuduse leevendamise abinõud ei ole olnud efektiivsed.    Toimetulekupiiri suuruse kehtestab Riigikogu riigieelarves. Seda arvestatakse üksi elavale inimesele või perekonna esimesele liikmele igaks eelarveaastaks. Perekonna teise ja iga järgneva liikme toimetulekupiir on 80% perekonna esimese liikme toimetulekupiiri suurusest.    Vastavalt 2011. aasta riigieelarve seadusele on toimetulekupiiri määr 76,70 eurot kuus üksi elavale inimesele või perekonna esimesele liikmele ning 61,36 eurot pere teisele ja igale järgnevale liikmele. Toimetulekutoetuse saajal, kelle kõik perekonnaliikmed on alaealised, on õigus saada koos toimetulekutoetusega täiendavat sotsiaaltoetust 15 eurot.     Toimetulekupiiri kehtestamisel lähtutakse minimaalsest tarbimiskuludest toidule, riietusele ja jalanõudele ning muudele kaupadele ja  teenustele esmavajaduste rahuldamiseks.    Sotsiaalhoolekande seadus sätestab kohaliku omavalitsuse õiguse toimetulekutoetust mitte määrata tööealisele ja töövõimelisele inimesele, kes ei õpi ega tööta ning on korduvalt ilma mõjuva põhjuseta keeldunud pakutud sobivast tööst.     Juhtumianalüüsi hindamisvorm   Hindamisvormi täitmise juhend   Juhtumi hindamise ja käsitlemise skeem sotsiaaltöötajale töös pikaajaliste töötutega   Aktiivsed tööhõive- ja töötamist toetavate hoolekandemeetmete korraldus kohalikul tasandil   Kliendi isiklikud andmed   Juhtumianalüüsis kasutatava hindamisvormi täitmise Juhend   Projektis "Tööle rakendumist toetavad tööturu- ja hoolekandemeetmed kohalikul tasandil" osalejad